ჯეიმზ ბრეიდი
ჯეიმზ სკოტ ბრეიდი (ინგლ. James Scott Brady; დ. 29 აგვისტო, 1940, ილინოისი — გ. 4 აგვისტო, 2014, ვირჯინია) — აშშ-ის პრეზიდენტის თანაშემწე და თეთრი სახლის რიგით მეჩვიდმეტე პრესმდივანი პრეზიდენტ რონალდ რეიგანის ადმინისტრაციაში. 1981 წელს პრეზიდენტ რეიგანზე შეიარაღებული თავდასხმისას მძიმედ დაიჭრა და ინვალიდობა მიიღო. ჯეიმზ ბრეიდის გარდაცვალება შეფასდა მკვლელობად, ვინაიდან ექსპერტიზით დადგინდა, რომ სიკვდილის მიზეზი გამოწვეული იყო 33 წლის წინ მიყენებული ჭრილობით.